|  |
| --- |
| 28. marts 2014  J.nr. 13-0578850 |

|  |
| --- |
| Til Folketinget – Skatteudvalget |

Til udvalgets orientering vedlægges høringsskema samt de modtagne høringssvar vedrørende forslag til lov om ændring af lov om en børne- og ungeydelse og lov om børnetilskud og forskudsvis udbetaling af børnebidrag (Lovfæstelse af ændret anvendelse af optjeningsprincippet).

Morten Østergaard

/ Søren Schou

| Organisation |  | Bemærkninger |  | Kommentarer |
| --- | --- | --- | --- | --- |
| *Ankestyrelsen* |  | Ankestyrelsen foreslår, at det i selve ikrafttrædelsesbestemmelsen anføres – og således ikke alene fremgår af bemærkningerne til bestemmelsen – at administrationen af optjeningsprincippet blev ændret med tilbagevirkende kraft allerede ved Skatteministeriets skrivelse nr. 9353 af 9. juli 2013 om ændret administration og genoptagelse af sager afgjort i henhold til lov nr. 1609 af 22. december 2010 om ændring af lov om en børnefamilieydelse, lov om børnetilskud og forskudsvis udbetaling af børnebidrag og lov om et indkomstregister.  Ankestyrelsen har ikke i øvrigt bemærkninger til lovudkastet. |  | Skatteministeriet vil tage højde for bemærkningerne ved udformningen af det endelige lovforslag. |
| *Børnesagens Fællesråd* |  | Børnesagens Fællesråd har ingen bemærkninger til forslaget. |  |  |
| *Danmarks Vejlederforening* |  | Danmarks Vejlederforening har ingen bemærkninger til forslaget. |  |  |
| *Dansk Aktionærforening* |  | Dansk Aktionærforening har ingen bemærkninger til forslaget. |  |  |
| *Dansk Arbejdsgiverforening* |  | Den fri bevægelighed af kapital, tjenesteydelser, varer og arbejdskraft er af stor værdi for Danmark og danske virksomheder. Danmark skal fortsat være fortaler for fri bevægelighed og forsvare denne.  En del af accepten af den fri bevægelighed er, at man lever op til de lovgivningsmæssige krav, som medlemslandene i enighed har vedtaget i EU. Krav som understøtter den fri bevægelighed ved, at lønmodtagere ikke står uden rettigheder, blot fordi de arbejder i et andet EU-land, og samtidig respekterer medlemslandenes ret til at fastlægge deres velfærdssystemer. Danmark skal naturligvis have nationale regler, der ikke konflikter med lovgivningen på EU-niveau.  DA afgav i forbindelse med indførelse af optjeningsprincippet et høringssvar i november 2010, hvoraf det fremgår, at DA kan tilslutte sig intentionerne om indførelse af et optjeningsprincip for børneydelse og børnetillæg.  Regeringen vurderer nu, at to domme afsagt i henholdsvis 2011 og 2013 har bidraget til en ny forståelse af rækkevidden af sammenlægningsprincippet i forordning 883/2004. DA har derfor forståelse for, at den danske lovgivning snarest muligt bringes i overensstemmelse med EU-retten.  DA henleder opmærksomheden på, at såfremt et flertal i Folketinget finder behov for et stærkere værn mod utilsigtet udbetaling af børnecheck end det, som EU-retten muliggør i forhold til den nuværende indretning som en del af skattesystemet, kan et udredningsarbejde f.eks. afklare om det er muligt at omlægge ordningen, så den i stedet bliver en social foranstaltning. |  | Lovforslaget har til formål at sikre, at danske nationale regler ikke er i konflikt med lovgivningen på EU-niveau. Regeringen deler således DA’s holdning hertil.  Skatteministeriet har noteret sig DAs forslag. |
| *Dansk Byggeri* |  | Dansk Byggeri henviser til DAs høringssvar. |  |  |
| *Dansk Erhverv* |  | Dansk Erhverv henviser DAs høringssvar. |  |  |
| *Dansk Industri* |  | Dansk Industri henviser til DAs høringssvar. |  |  |
| *Danske Erhvervsskoler* |  | Danske Erhvervsskoler – Bestyrelserne (DE-B) og Danske Erhvervsskoler – Lederne (DE-L) har ingen bemærkninger til forslaget. |  |  |
| *Danske Universiteter* |  | Danske Universiteter har ingen bemærkninger til forslaget. |  |  |
| *Datatilsynet* |  | Datatilsynet har ingen bemærkninger til forslaget. |  |  |
| *Departementet for Familie og Justitsvæsen i Grønland* |  | Departementet for Familie og Justitsvæsen har ingen bemærkninger til forslaget. |  |  |
| *Det Kriminalpræventive Råd* |  | Det Kriminalpræventive Råd har ingen bemærkninger til forslaget. |  |  |
| *Erhvervsstyrelsen* |  | Erhvervsstyrelsen (herunder TER) har ingen bemærkninger til forslaget. |  |  |
| *Finanssektorens Arbejdsgiverforening* |  | Finanssektorens Arbejdsgiverforening støtter, at den danske lovgivning bringes i overensstemmelse med EU-retten. Finanssektorens Arbejdsgiverforening skal i den forbindelse pege på, at der kan være behov for lovgivningsmæssige tiltag, der i højere grad sikrer, at modtagerne af de pågældende ydelser reelt opfylder betingelserne for at modtage ydelsen, herunder kravet om ophold i Danmark. Der kan i den forbindelse peges på muligheden for at omlægge udbetalingen til månedsvis bagud. |  | Skatteministeriet er enig i, at en omlægning af udbetalingen til at være månedsvis og bagudrettet kan medvirke til i højere grad at sikre, at modtagerne opfylder betingelserne for at modtage ydelsen.  Skatteministeriet vil undersøge muligheden nærmere. |
| *Finanstilsynet* |  | Finanstilsynet har ingen bemærkninger til forslaget. |  |  |
| *FSR – danske revisorer* |  | FSR – danske revisorer har ingen bemærkninger til forslaget. |  |  |
| *IT-Universitet i København* |  | IT-Universitet i København har ingen bemærkninger til forslaget. |  |  |
| *KL* |  | Det har ikke været muligt at få KLs høringssvar politisk behandlet inden fristen. KL har derfor fremsendt et foreløbigt høringssvar og vil fremsende eventuelle yderligere bemærkninger, når sagen har været politisk behandlet.  KL tager forbehold for de økonomiske konsekvenser i henhold til DUT princippet.  KL har ingen bemærkninger til forslaget. |  |  |
| *Kommunale Tjenestemænd og Overenskomstansatte* |  | KTOhar ingen bemærkninger til forslaget, idet det skønnes, at ændringerne ikke har løn- og ansættelsesmæssige konsekvenser for ansatte i kommuner og regioner.  KTO henviser til eventuelle høringssvar fra LO, FTF og Akademikerne samt fra KTOs medlemsorganisationer. |  |  |
| *LO* |  | LO har modtaget lovforslag vedrørende børne- og ungeydelse samt lov om børnetil­skud og forskudsvis udbetaling af børnebidrag i høring.  Lovforslaget lovfæster den allerede ændrede administration af optjeningsprincippet. Den ændrede praksis skyldtes en EU-forordning, der betød, at man ikke længere kunne opretholde et krav om beskæftigelse- eller bopælsperiode i Danmark.  En forordning har forrang for national lovgivning, hvorfor administrationen allerede er ændret. Den ændrede administration bibeholder kravet til beskæftigelse og bopæl. Men man kan nu medregne bopælsperiode og beskæftigelse i hjemlandet.  Dermed får langt de fleste EØS-borgere, der kommer til Danmark, fuld ydelse, hvis de i øvrigt opfylder betingelserne (forældremyndighed over barn og fuld skattepligtig i Danmark).  LO er opmærksom på sager, hvor ansatte fra Østeuropa er blevet modregnet i lønnen, når de har modtaget børne- og ungeydelse. Eftersom udgifterne til børn boende i hjemlandet typisk er meget lavere, end i Danmark, så vil børne- og ungeydelsen kunne medvirke til unfair konkurrence på arbejdsmarkedet.  Der er dog dokumentation for, at det stadig er et meget begrænset antal, der modtager de pågældende ydelser. Der blev således i 2012 kun udbetalt 60 mio. kr. i børne- og ungeydelse til borgere fra EU eller EØS, der boede uden for Danmark, og som havde børn boende uden for Danmark. Udbetaling Danmark har oplyst, at man har ca. 9.000 sager, hvor man udbetaler børnecheck til EU/EØS-borgere. Omkring halvdelen af modtagerne er svenskere, en tredjedel er polakker, mens resten er tyskere og øvrige EØS-borgere.  I lovforslaget vurderes den ændrede praksis at have betydning for en endnu mindre gruppe af personer. Den samlede merudbetaling vurderes at udgøre 20 mio. kr., hvoraf nogle vil returnere til de offentlige kasser gennem et øget forbrug. Nettoef­fekten for den offentlige økonomi skønnes derfor kun at være 15 mio. kr.  LO kan dog være bekymret for et stadigt større pres på de danske velfærdsydelser fremadrettet.  Det taler for, at man skal følge området tæt. Det skal sikres, at reglerne ikke bliver misbrugt til at underbyde danske arbejdskraft gennem social dumping.  I debatten er der blevet fremsat en lang række hurtige løsninger på problemet. Det skal selvfølgelig sikres, at den danske velfærdsmodel ikke undergraves; Men der er tid til at analysere problemstillingen grundigt, og der er tid til at sikre fornuftige løs­ninger. Løsningerne skal samtidig have fokus på at fastholde og styrke tryghed og lighed i det danske velfærdssamfund.  LO mener desuden, at kontrollen med udbetaling af ydelser til vandrede arbejdstagere skal være så effektiv som muligt, selvfølgelig under hensyntagen til EU-reglerne, og at de danske myndigheder i tæt samarbejde med oprindelseslandet sikrer, at ydelserne beregnes korrekt til de personer, der har ret til den. |  | Skatteministeriet skal gøre opmærksom på, at det ikke er muligt at håndhæve kravet om fuld skattepligt overfor personer omfattet af forordning nr. 883/04 om koordinering af sociale sikringsydelser. Dette er for god ordens skyld fastsat i lov om en børne-og ungeydelse § 13, stk. 1, jf. bekendtgørelse om børne- og ungeydelsens § 15.    Regeringen er enig i, at området skal følges tæt og vil i øvrigt arbejde for at fremme at arbejde i Danmark udføres efter danske løn- og arbejdsvilkår.  Regeringen er enig i, at kontrollen skal være så effektiv som mulig. Regeringen har fokus på dette. Senest har regeringen bebudet en skærpelse af kontrollen på dagpengeområdet. |
| *Rigsrevisionen* |  | Rigsrevisionen har gennemgået udkastet for bestemmelser om regnskab, revision samt placering af ansvar for økonomistyring. Rigsrevisionen har konstateret, at der ikke er sådanne bestemmelser i udkastet til lovforslag.  Rigsrevisionen har herefter ingen bemærkninger til udkastet. |  |  |
| *Rådet for Socialt Udsatte* |  | Rådet for Socialt Udsatte har ingen bemærkninger til forslaget. |  |  |
| *SRF Skattefaglig Forening* |  | SRF Skattefaglig Forening har ingen bemærkninger til forslaget. |  |  |
| *Statsforvaltningen* |  | Statsforvaltningen har ingen bemærkninger til forslaget. |  |  |
| *Udbetaling Danmark* |  | Udbetaling Danmark har ingen bemærkninger til forslaget. |  |  |